Viborger Samler, 1843-09-07
Hof= og Stadsretten afsagde i Løverdags Dom i en mod Fædrelandets Redacteur i Anledning af en Artikel Strøbemærkninger om Strøgods, Godsvæsen og Adelskab, anlagt Pressesag og ligeledes i en mod Kjøbenhavnspostens Redacteur, Commercesecretair Liunge anlagt Presse sag paa Grund af nogle i sidstnævnte Blad meddeelte "Miscellane" og en Artikel betitlet "Om Censur og Censorer i Rusland." – Dommen i førstnævnte Sag lyder paa 200 Rbd. Mulct og 1 Aars Censur, i sidstnævnte paa 300 Rbd. Mulct og 5 Aars Censur. (Bla. Td.) Skandinavisk Selskab. Ligesom Folkeslag, udsprungne af samme Rod og med samme Præg i Tænken og Handlen, have og beholde aandelige og nationale Jnteresser tilfælleds, uanseet Forskjelligheden i politiske Former, saaledes ville disse Jnteresser ikke kunne vorde tilfulde pleiede, saalænge de enkelte Folk ikke, i aandelig og national Henseende, slutte sig nær og inderligt tilsammen. Hvor der er Overbeviisning herom, vil der ogsaa være Glæde over enhver Kjendsgierning, der i de senere Aar har vidnet om en Drift og Trang hos Danske, Svenske og Norske til at knytte det nationale Foreningsbaand fastere; og dersom den Erkjendelse er nogenlunde udbredt, hvor store Frugter det vil kunne bringe Udviklingen af et aandeligt og nationalt Liv i de skandinaviske Lande, naar der skrides videre fremad i denne Retning, da kan det ikke mangle paa folkelige Midler, ved hvilke denne Bestræbelse vil kunne understøttes og ledes frem i det ønskelige Spor Det synes derhos naturligt, at det første Skridt af denne Art udgaaer fra den Stad, der ved sin Beliggenhed frembyder sig som Samlingsted for de fleste Reisende fra de forskjellige nordiske Lande. - Fælleds Anskuelse og Jnteresse i den her angivne Retning har foranlediget et Antal Mænd til at samle sig til nærmere Drøftelse af et Forslag til at stifte et Selskab, sigtende til at befordre den aandelige Forbindelse mellem de skandinaviske Folk, og efter Forhandling herom er det blevet eenstemmigt besluttet, at danne en Forening i det anførte Formaal, og at meddele Grundtrækkene af dens Organisation til Medborgere. De Mænd, der saaledes ere Selskabets Stiftere og oprindelige Medlemmer, ere følgende: Ballin, Dr. med.: A. H. Bjerre, Capitain og Brygger; M. Bille, Contra-Admiral: Borgen, Jnstitutbestyrer; F. C. Bornemann, Professor; M. F. Bremer, Dr. med. og Overlægge; C. Buntzen, Høiesteretsadvocat; H. N. Clausen, Dr. og Professor; M. Djørup, Dr. med. og Overlægge; C. T. Engelstoft, Dr. og Professor; Gottschalch, Overlægge; C. Hall, Brigadeauditeur; M. Hammerich, Mag. art. og Jnstitutbestyrer; C. Hansen, Dr. med.; H. P. Hansen, Raadmand, og Grosserer; J. L. Heiberg, Dr. og Professor; H. P. Holst, Lærer ved Landcadetacademiet; L. N. Hvidt, Etatsraad og Bankdirecteur; N. Høyen, Professor; J. O. Jacobsen, Brygger; J. J. Jansen, Cand. chir. og Tandlæge; H. Kyhl, Uhrmager; F. Liebmann, Docent i Botaniken; J. N. Madvig, Dr. og Professor; N. Meinert, Grosserer; D. G. Monrad, Mag. art.; Gundelach-Møller, Dr. og Professor; D. Nutzhorn, praktis. Læge; C. Otto, Dr. og Professor; J. Rückdascheel, Garver; J. F. Schouw, Dr. og Professor; A. G. Sommer, Dr. og Professor; S. A. Stein, Dr. og Professor; C. Tryde, Stiftsprovst. - Ved Selskabets Stiftelsesmøde, den 1ste September, ere Undertegnede valgte til sammes Bestyrere og vi foretage den første Handling i denne Egenskab, ved at bringe Selskabets Stiftelse og de vedtagne Lovbestemmelser til Medborgeres Kundskab. – § 1. Selskabets Formaal er, at fremme en nærmere Forbindelse mellem de skandinaviske Folk, deels ved regelmæssige selskabelige Sammenkomster med Svenske og Norske af de dannede Klasser, der besøge Kjøbenhavn, deels ved Foretagender, sigtende til at befordre almindeligere Kiendskab til de forskjellige skandinaviske Sprog, til Skrifter i disse af almeen interessant Jndhold, og overhovedet til de forskjellige Nationaliteter. I. 2. Optagelse i Selskabet skeer, efter forudgaaet Forslag af et Medlem, ved Ballottering af Selskabets Medlemmer, med simpel Pluralitet - dog med Betingelse af et vist Antal Voterende, hvilket indtil Videre bestemmes til 20. = 3. Det aarlige Contingent fastsættes til 4 Rbd. for indenbyes Medlemmer og 2 Rbd. for Medlemmer udenfor Kjøbenhavn. § 4. Adgangen til Selskabets Forsamlinger staaer for Tilreisende fra Sverrig og Norge, som indføres af et Medlem og erholde Adgangskort af Bestyrelsen, aaben i en Maaned, – i kortere Tid, efter nærmere Bestemmelse af Bestyrelsen, for Reisende fra andre fremmede Lande saavelsom fra de forskjellige Deele, af den danske Stat. § 5. Selskabets Bestyrelse bestaaer af 5 Medlemmer, som vælges for 2 Aar, saaledes at hvert Aar fratræder – det ene Aar 3, det andet Aar 2 Medlemmer. Det staaer Bestyrelsen frit, at tilkalde andre Medlemmer af Selskabet, for saaledes ved Comiteer saavel at fremme de literaire Foretagender, som at anordne, hvad der henhører til det selskabelige Samliv. § 6. Bestyrelsen udnævner af sin Midte en Secretair, og en Kasserer, af Antallet af Selskabets Medlemmer. J 7. Bestyrelsen, vælges af Selskabets Medlemmer paa en aarlig Generalforsamling, ved simpel Pluralitet. De tre Medlemmer, som næst efter de Valgte erholde de fleste Stemmer, ere Suppleanter. . 8. Paa Generalforsamlingen aflægges Beretning om Selskabets Virksomhed i det forløbne Aar, tilligemed det reviderede Regnskab – ligesom ogsaa Planen forelægges for den paatænkte Virksomhed i det følgende Aar. De som ønske at indtræde i Selskabet, ville behage, i Overeensstemmelse med Lovens § 2, at gjøre Anmeldelse desangaaende til en af de foranførte Medlemmer af Selskabet.